Luettelo Platonin dialogien sivuhenkilöistä
Luettelo henkilöistä, jotka esiintyvät Platonin dialogeissa joko Sokrateen keskustelukumppaneina tai muuten paikalla olleina. Osa henkilöistä on todistetusti historiallisia, osa on historiallisia mutta heidän esiintymisensä dialogeissa on kuvitteellista, ja osa saattaa puolestaan olla pelkästään kuvitteellisia hahmoja.
Adeimantos oli Platonin veli. Hän esiintyy dialogeissa "Parmenides" ja "Valtio".
Alkibiades oli tunnettu ateenalainen poliitikko, joka esiintyy neljässä dialogissa: hänen mukaansa nimetyissä dialogeissa "Alkibiades I" ja "Alkibiades II", sekä dialogeissa "Pidot" ja "Protagoras".
Agathon oli ateenalainen näytelmäkirjailija, jonka kotiin sijoittuu dialogi "Pidot".
Antifon oli Adeimantoksen, Glaukonin ja Platonin velipuoli. Hän esiintyy dialogissa "Parmenides".
Anytos, Anthemionin poika, oli ateenalainen demokraatti, "kunnon ateenalainen", joka esiintyy dialogissa "Menon". Sen lisäksi hän esiintyy "Sokrateen puolustuspuheessa" Sokratesta syyttäneiden henkilöiden johtajana. Sokrates sanoo hänen toimineen oikeudessa valtiomiesten ja käsityöläisten edustajana.
Apollodoros esiintyy dialogeissa "Faidon" ja "Pidot".
Aristodemos esiintyy dialogissa "Pidot".
Aristofanes oli tunnettu komediakirjailija, joka esiintyy dialogissa "Pidot".
Aristoteles, eri henkilö kuin samanniminen tunnettu filosofi, oli myöhempi kolmenkymmenen tyrannin jäsen. Hän esiintyy dialogissa "Parmenides". Hänen voi hyvin nähdä siinä edustavan juuri myöhemmin tunnettua filosofia.
Demodokos oli Sokrateen ystävä ja Theageen isä. Hän esiintyy dialogissa "Theages". Ei tiedetä, oliko kyseessä sama Demodokos jonka mukaan on nimetty epäperäinen dialogi "Demodokos".
Dionysodoros esiintyy dialogissa "Euthydemos".
Ekhekrates oli flioslainen, joka esiintyy kehyskertomuksessa dialogissa "Faidon".
Erysimakhos esiintyy dialogissa "Pidot".
Eudikos esiintyy lyhyemmässä "Hippiaassa".
Eukleides Megaralainen oli filosofi, joka esiintyy dialogissa "Theaitetos".
Euthydemos oli sofisti, joka esiintyy dialogissa "Euthydemos".
Euthydemos, mahdollisesti eri henkilö, oli myös Kefaloksen poika, joka on taustalla dialogissa "Valtio".
Euthyfron esiintyy hänen mukaansa nimetyssä dialogissa "Euthyfron".
Faidon oli Sokrateen oppilas. Hän esiintyy hänen mukaansa nimetyssä dialogissa "Faidon".
Faidros oli ateenalainen filosofi ja Sokrateen ystävä. Hän esiintyy kahdessa dialogissa: hänen mukaansa nimetyssä dialogissa "Faidros" sekä dialogissa "Pidot".
Filebos esiintyy hänen mukaansa nimetyssä dialogissa "Filebos".
Glaukon oli Platonin veli ja Sokrateen oppilas. Hän esiintyy dialogeissa "Parmenides" ja "Valtio".
Gorgias oli tunnettu puhuja ja puhetaidon opettaja, joka esiintyy hänen mukaansa nimetyssä dialogissa "Gorgias".
Hermogenes oli Hipponikoksen poika ja Kalliaan veli. Hän esiintyy dialogissa "Kratylos".
Hermokrates oli syrakusalainen kenraali. Hän esiintyy dialogeissa "Kritias" ja "Timaios". Hänen mukaansa on nimetty hypoteettinen dialogi "Hermokrates".
Hippias oli tunnettu sofisti, joka esiintyy kolmessa dialogissa: hänen mukaansa nimetyissä "laajemmassa Hippiaassa" ja "lyhyemmässä Hippiaassa", sekä dialogissa "Protagoras".
Hippokrates esiintyy dialogissa "Protagoras".
Hippothales oli Lysikseen rakastunut mies, joka esiintyy dialogissa "Lysis".
Ion oli efesolainen rhapsodi eli ammattimainen runouden esittäjä. Hän esiintyy hänen mukaansa nimetyssä dialogissa "Ion".
Kallias oli varakas ateenalainen, Hipponikoksen poika ja Hermogeneen veli. Hänen kotiinsa sijoittuu dialogi "Protagoras".
Kallikles esiintyy dialogissa "Gorgias".
Kebes oli Sokrateen oppilas. Hän esiintyy dialogissa "Faidon".
Kefalos oli klazomenailainen vanhempi aseidentekijä, joka esiintyy dialogissa "Parmenides".
Kefalos oli syrakusalainen Lysaniaan poika ja Kefaloksen pojanpoika sekä puhuja Lysiaan isä. Hän esiintyy dialogissa "Valtio".
Khairefon esiintyy dialogeissa "Gorgias" ja "Kharmides".
Kharmantides oli Kefaloksen poika. Hän esiintyy dialogissa "Valtio".
Kharmides esiintyy hänen mukaansa nimetyssä dialogissa "Kharmides".
Kleinias oli kreetalainen, joka esiintyy dialogeissa "Epinomis", "Euthydemos" ja "Lait".
Kleitofon oli Thrasymakhoksen ystävä. Hän esiintyy kahdessa dialogissa: hänen mukaansa nimetyssä dialogissa
"Kleitofon" sekä dialogissa "Valtio".
Kratylos oli ateenalainen filosofi, joka esiintyy hänen mukaansa nimetyssä dialogissa "Kratylos".
Krinas esiintyy dialogissa "Protagoras".
Kritias oli Platonin sukulainen. Hän esiintyy neljässä dialogissa: dialogissa "Kharmides", hänen mukaansa nimetyssä dialogissa "Kritias", sekä dialogeissa "Protagoras" ja "Timaios".
Kriton oli Sokrateen oppilas ja ystävä. Hän esiintyy kolmessa dialogissa: dialogeissa "Euthydemos" ja "Faidon" sekä hänen mukaansa nimetyssä dialogissa "Kriton".
Ktesippos esiintyy dialogeissa "Euthydemos" ja "Lysis".
Lakhes (n. 475-418 eaa.), Melanopoksen poika, oli ateenalainen aristokraatti ja kenraali, joka esiintyy hänen mukaansa nimetyssä dialogissa "Lakhes".
Lykon oli ateenalainen, joka oli yksi Sokrateen syyttäjistä. Hän esiintyy "Sokrateen puolustuspuheessa" puhujien edustajana.
Lysias oli Kefalos Syrakusalaisen poika, joka on taustalla dialogissa "Valtio".
Lysimakhos oli Aristeides Oikeamielisen poika. Hän esiintyy dialogissa "Lakhes".
Lysis esiintyy hänen mukaansa nimetyssä dialogissa "Lysis".
Megillos oli lakedaimonialainen, joka esiintyy dialogeissa "Epinomis" ja "Lait".
Melesias oli Thukydides vanhemman poika. Hän esiintyy dialogissa "Lakhes".
Meletos oli ateenalainen, joka oli yksi Sokrateen syyttäjistä. Hän esiintyy "Sokrateen puolustuspuheessa" syyttäjien pääpuhujana ja runoilijoiden edustajana.
Meneksenos esiintyy dialogissa "Lysis" sekä hänen mukaansa nimetyssä dialogissa "Meneksenos".
Menon oli sofistien opeista kiinnostunut thessalialainen ylimys. Hän ja hänen orjapoikansa esiintyvät dialogissa "Menon".
Nikeratos on taustalla dialogissa "Valtio".
Nikias oli ateenalainen sotilas, joka esiintyy dialogissa "Lakhes".
Parmenides oli elealainen filosofi, joka on sijoitettu todennäköisesti kuvitteellisesti Sokrateen keskustelukumppaniksi dialogiin "Parmenides".
Pausanias esiintyy dialogissa "Pidot".
Polemarkhos oli Kefaloksen poika. Hän esiintyy dialogissa "Valtio".
Polos oli sisilialainen sofisti ja puhetaidon opettaja, joka esiintyy dialogissa "Gorgias".
Prodikos oli sofisti, joka esiintyy dialogissa "Protagoras".
Protagoras oli sofisti, joka esiintyy hänen mukaansa nimetyssä dialogissa "Protagoras".
Protarkhos esiintyy dialogissa "Filebos".
Pythodoros esiintyy dialogissa "Parmenides".
Simmias oli Sokrateen oppilas, joka esiintyy dialogissa "Faidon".
Nuorempi Sokrates ("Sôkratês ho Neôteros") esiintyy dialogeissa "Sofisti" ja "Valtiomies".
Terpsion esiintyy dialogissa "Theaitetos".
Theages oli Demodokoksen poika. Hän esiintyy hänen mukaansa nimetyssä dialogissa "Theages".
Theaitetos oli matemaatikko, joka esiintyy dialogeissa "Sofisti" ja "Theaitetos".
Theodoros Kyreneläinen oli matemaatikko, joka esiintyy dialogeissa "Sofisti", "Theaitetos" ja "Valtiomies".
Thrasymakhos oli sofisti, joka esiintyy dialogissa "Valtio".
Timaios Lokrilainen oli matemaatikko, joka esiintyy dialogeissa "Kritias" ja "Timaios".
Zenon Elealainen oli elealainen filosofi, joka on sijoitettu todennäköisesti kuvitteellisesti Sokrateen keskustelukumppaniksi dialogiin "Parmenides".
Lysimakhoksen ja Melesiaan pojat ovat paikalla dialogissa "Lakhes".
Menonin orjapoika ratkaisee geometrisen ongelman dialogissa "Menon".
"Tuntematon ateenalainen" (""Athênaios ksenos"") on keskustelukumppanina dialogeissa "Epinomis" ja "Lait".
"Tuntematon elealainen" (""Eleatês ksenos"") on keskustelukumppanina dialogeissa "Sofisti" ja "Valtiomies".
Vanginvartija esiintyy dialogissa "Faidon".
"Ystävä" on keskustelukumppanina dialogeissa "Hipparkhos", "Minos", "Pidot" ja "Protagoras".